На основу чланова 55, 57. и 60. Закона о јавним набавкама ("Сл. гласник РС" број 124/2012, 14/2015 и 68/2015) Зоолошки врт града Београда д.о.о., Ул. Мали Калемегдан бр.8, 11000 Београд објављује

**ПОЗИВ ЗА ПОДНОШЕЊЕ ПОНУДА**

**У поступку јавне набавке отвореног поступка –** Ревитализација и преуређење стазе „кроз историју Бео зоо врта и Калемегданске тврђаве“ и пратећи садржај – ЈН бр.04/2019

**ПОДАЦИ О НАРУЧИОЦУ**

**Наручилац:** Зоолошки врт града Београда д.о.о.

**Адреса:**Ул. Мали Калемегдан бр.8, Београд

**Интернет страница:** [www.beozoovrt.rs](http://www.beozoovrt.rs/)

**ПРЕДМЕТ ЈАВНЕ НАБАВКЕ**

**Врста поступка:** Отворени поступак

**Број јавне набавке:** 04/2019

**Предмет јавне набавке:** Радови – Ревитализација и преуређење стазе „кроз историју Бео зоо врта и Калемегданске тврђаве“ и пратећи садржај.

**Назив и ознака из општег речника набавке:** Општи грађевински радови 45000000

**КРИТЕРИЈУМ ЗА ДОДЕЛУ УГОВОРА**

Критеријум за оцену понуда ради доделе уговора је најнижа понуђена цена, уколико су испуњени сви услови наведени у конкурсној документацији.

**УСЛОВИ ПРОПИСАНИ ЧЛАНОМ 75. И 76. ЗЈН КОЈЕ ПОНУЂАЧ МОРА ДА ИСПУНИ**

**Право на учешће у поступку јавне набавке има понуђач ако испуњава обавезне услове из члана 75. ЗЈН, и то:**

1. Да је регистрован код надлежног органа, односно уписан у одговарајући регистар;
2. Да он и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. Да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији;
4. Да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом.
5. Да је при састављању понуде поштовао све обавезе које произлазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде.

**Право на учешће у поступку јавне набавке има понуђач ако испуњава додатне услове из члана 76. ЗЈН, и то:**

1. *да испуњава услов финансијског капацитета:*
* да је понуђач у последњих годину дана (2018. година) завршио са позитивним билансом, и има пословни приход мин 40.000.000,00 динара.
1. *да испуњава услов стручно-техничког капацитета:*
* Да је извео радове на истим или сличним пословима који су предмет ове набавке у последње 3 године (2016. 2017. и 2018. години) у минималној укупној вредности од 20.000.000,00 динара.
* Да је понуђач у последње 3 године (2016. 2017. и 2018. години) испоручио исту или сличну сигурносну опрему која је предмет набавке у минималној укупној вредности од 4.000.000,00 динара.
* Да је понуђач машински опремљен, односно да поседује комбиновану машину за ископ и утовар
* Да је понуђач машински опремљен, односно поседује теретно возило – кипер минимум 7 тона са хидрауличном дизалицом.
* Да је понуђач машински опремљен, односно да поседује вибро плочу, минимум масе 200 кг.
1. *да испуњава услов кадровског капацитета:*
* Да понуђач има најмање једно запослено лице у радном односу или ангажовано лице, из следећих струка, са одговарајућом лиценцом:

 1 дипл.инжењер грађевине (лиценца 410 или 411 или 413 или 414)

**ПРЕУЗИМАЊЕ КОНКУРСНЕ ДОКУМЕНТАЦИЈЕ**

Конкурсна документација се може преузети на интернет страници Наручиоца www.beozoovrt.rs, на Порталу јавних набавки, интернет адреса www.portal.ujn.gov.rs, на Порталу јавних набавки града Београда www.nabavke.beograd.gov.rs, као и на Порталу - ЈП Сужбени гласник Републике Србије www.slglasnik.com/aktuelno/javne-nabavke.

**ПОДАЦИ О НАЗИВУ, АДРЕСИ И ИНТЕРНЕТ АДРЕСИ ДРЖАВНОГ ОРГАНА ИЛИ ОРГАНИЗАЦИЈЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ**

Понуђачи могу благовремено добити исправне податке о пореским обавезама, заштити животне средине, заштити при запошљавању и условима рада на следећим адресама:

* Пореске обавезе: Министарство финансија - Пореска управа, Саве Машковића 3-5, Београд; интернет адреса [www.purs.gov.rs](http://www.purs.gov.rs/)
* Заштита животне средине:Министарство рударства и енергетике, Сектор за заштиту животне средине, Немањина 22-26, Београд, интернет адреса [www.mre.gov.rs](http://www.mre.gov.rs/).;
* Заштита при запошљавању и условима рада: Министарство за рад, запошљавањe, борачка и социјална питања, Немањина 22-26, Београд; интернет адреса [www.minrzs.gov.rs](http://www.minrzs.gov.rs/).

**НАЧИН ПОДНОШЕЊA ПОНУДE И РОК**

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуда се сматра благовременом уколико је примљена од стране наручиоца, без обзира на начин на који је послата, **до 12.08.2019. до 10 часова** у службене просторије наручиоца на адресу: Зоолошки врт града Београда д.о.о., ул. Мали Калемегдан бр.8, 11000 Београд*,* са назнаком: **,,Понуда за јавну набавку радова – Ревитализација и преуређење стазе „кроз историју Бео зоо врта и Калемегданске тврђаве“ и пратећи садржај, ЈН бр. 04/2019 - НЕ ОТВАРАТИ”.**

**Понуде се подносе на адресу:** Зоолошки врт града Београда д.о.о., Ул. Мали Калемегдан бр.8, 11000 Београд

**КРАЈЊИ РОК ЗА ПОДНОШЕЊЕ ПОНУДЕ ЈЕ 12.08.2019. ГОДИНЕ ДО 10:00 ЧАСОВА.**

Неблаговременом ће се сматрати понуда понуђача, која није поднета Наручиоцу до назначеног рока.

По окончању поступка отварања понуда, комисија за јавне набавке Наручиоца, вратиће све неблаговремено поднете понуде понуђачима, неотворене и са назнаком да су поднете неблаговремено.

**МЕСТО, ВРЕМЕ И НАЧИН ОТВАРАЊА ПОНУДА**

Отварање понуда обавиће се одмах по истеку рока за подношење понуда, односно 12.08.2019. године у 10,30 сати, у Београду, ул. Мали Калемегдан бр.8, 11000 Београд.

**УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Отварање понуда је јавно и може присуствовати свако заинтересовано лице. У поступку отварања понуда активно могу учествовати само овлашћени представници понуђача.

Представник понуђача који учествује у поступку отварања понуда, је дужан да пре почетка отварања, комисији поднесе овлашћење за учешће у поступку отварања понуда.

Овлашћење мора садржавати следеће податке: назив и адресу Понуђача, датум издавања, име лица коме се даје овлашћење, потпис и печат овлашћеног лица код понуђача.

**РОК ЗА ДОНОШЕЊЕ ОДЛУКЕ**

Одлука о додели уговора биће донета у року који не може бити дужи од 25 дана од дана отварања понуда.

У случајевима из чл. 109. ЗЈН, Наручилац ће донети одлуку о обустави поступка.

**ОСОБА ЗА КОНТАКТ**

Додатне информације у вези са овим позивом могу се добити сваког радног дана од 09:00 –13:00 часова на телефон 011/2624526, и e-mail office@beozoovrt.rs

Особе за контакт: Милица Цимбаљевић, Емилија Буђић.